A Dra. Ellie Arroway treballa pa o programa SETI en l'Observatorio d'Arecibo en Puerto Rico. Guiada ent'a sciencia y a comunicación, prencipiando con a radioafición, por su pai, agora feneixiu, escuita as emisions de radio de l'espacio, con a esperanza de trobar evidencia de vida extraterrestre. David Drumlin, l'asesor scientifico d'o president d'os Estaus Unius, retira os fondos de SETI perque creye que l'esfuerzo ye de raso inutil. Arroway obtiene o respaldo de Hadden Industries, endrezada por o silencioso industrial multimillonario S. R. Hadden, lo que le permite continar o prochecto en o Very Large Array (VLA) en Nuevo Mexico.